

**SAVARIA VÁROSFEJLESZTÉSI NONPROFIT KFT.**

**2013. ÉVI MÉRLEGBESZÁMÓLÓJÁHOZ**

**SZÖVEGES ÉRTÉKELÉS**

**Szombathely, 2014.április 02.**

**Benkő János**

**ügyvezető**

**A Savaria Városfejlesztési Nonprofit Kft. 2013. év**

**pénzügyi – gazdasági tevékenységének szöveges értékelése**

Szombathely Megye Jogú Város Közgyűlése megtárgyalta, és az előterjesztés szerint jóváhagyta a Savaria Városfejlesztési KFT. Alapító Okirat módosítását a 89/2013.(II.28.) számú Közgyűlési határozatával. A társaság gazdálkodási formája Nonprofit szervezetre módosult 2013. év március 19-től. A társaság ügyvezetését Benkő János Úr látja el.

A társaság feladata közreműködni SZMJV Integrált Városfejlesztési Stratégiájának a megvalósításában, a teljeskörű fejlesztések lebonyolításában, a már folyamatban lévő kijelölt város rehabilitációs akcióterületeken. Az Alapító fő célja, és érdeke a meglévő közterületek megújítása, új közterületek, zöldfelületek kialakítása, az épület állomány felújítása, a felújításra alkalmatlan épületek és üres telkek egyéb módon történő fejlesztése, korszerű infrastruktúra kialakítása. A társaság az Alapító által kijelölt rehabilitációs akcióterületek teljeskörű fejlesztéséhez kapcsolódó feladatokat látja el. Ennek keretében többek között elkészíti, aktualizálja, és felülvizsgálja az akcióterületi tervet, koordinálja a gazdasági partnereket, az építési tevékenységet, adminisztratív és információs feladatokat.

**2013. évben megvalósításra került feladatok**

Társaságunk Szombathely belvárosának funkcióbővítő megújítása */pályázati azonosító: NYDOP-3.1.1/B-2009-0003/* című pályázat körébe tartozó SZOVA ZRT; SZMJV Önkormányzata, Civil szervezet /Vas megyei TIT; Savaria TAG Egyesület;/ megvalósult projektjeinek végrehajtásához nyújtott projektmenedzsmenti szolgáltatást. A projekt fizikai megvalósulása 2013.év január 25. napján, a pénzügyi Záró elszámolás 2013.év április 25. napján befejeződött. A projekt Záró helyszíni ellenőrzése 2013. június hó 11-12. napon megtörtént, amely kiterjedt a fizikai megvalósítás helyszíni ellenőrzésére, a pénzügyi elszámolások teljeskörű revíziójára, projekt elemenként, konzorciumi partnerenként. A projekt helyszíni vizsgálata során készített jegyzőkönyv a projektmenedzsmenti szolgáltatás vonatkozásában hiányosságot nem rögzített. Ezzel az **IVS I projekt befejeződött.**

**2013. január 02-án megjelent a NYDOP-3.1.1/B2-12 számú /IVS II./ szociális célú város rehabilitációs** pályázat, amelynek összes bekerülési költsége. **412.481-e.Ft. 100 %** -kos támogatás tartalommal, ezáltal önerőt nem igényel. A pályázati összegből projektmenedzsmenti szolgáltatásra 4% számolható el, amelynek összege **16.000- e. Ft.**

**A Támogatási Szerződés megkötésének ideje 2013. év november hónap 7. napja.**

2013. február 07-én megjelent a **NYDP-3.1.1/B1-13** számú funkcióbővítő város rehabilitációs pályázat, **IVS III**. A projekt megvalósítási költsége **748.614-e.Ft.** ugyan csak 100%-os támogatás, tartalommal, önerőre ebben az esetben sem lesz szükség.

A pályázat ebben az esetben is 4% projektmenedzsment szolgáltatási díj elszámolását teszi lehetővé, ennek összege **30.700- e. Ft.**

**A Támogatási Szerződés megkötésének időpontja 2013. év november hónap 15. napja.**

A kiírt pályázatok vonatkozásában /mindkét esetben/, a Pályázati Útmutatóban rögzítésre került az a tény, hogy **a ROP város rehabilitációs forrás által támogatott projektet ugyanazon városfejlesztő társaság bonyolítsa, hajtsa végre, nem profit orientált gazdasági társaságként.**

**A társaság tevékenységi területe, piaca**

A társaság feladata közreműködni Szombathely Megyei Jogú Város Integrált Városfejlesztési, Településfejlesztési Stratégiájának a megvalósításában. A támogatásokkal megvalósuló projektek esetében, a társaság közreműködik a projektek előkészítési és megvalósítási szakaszában felmerülő, kötelezően ellátandó projektmenedzsmenti szolgáltatás, reklám és marketing tevékenységi feladatokban, a nyilvánosság biztosításával, az uniós társfinanszírozási forrás felhasználásával. A társaság szolgáltatásának elsődleges igénybevevője a tulajdonos önkormányzat, amely a társasággal kötött Megbízási Szerződések alapján biztosítja a Kft. mindenkori éves árbevételének 90%-át, a fennmaradó 10%-kos kapacitását pedig, a szabad piacon próbálja lekötni.

**Beruházások, infrastruktúra**

A Savaria Városfejlesztési Nonprofit Korlátolt Felelősségű Társaság tevékenységét a SZOVA ZRT. kezelésében lévő ingatlanban végzi **bérletfizetési kötelezettség nélkül.** A működéshez szükséges infrastruktúra kialakításához szükséges pénzügyi forrást a társaság részére az Alapító biztosította. A társaság beruházást 2013. évben nem valósított meg.

**A KFT. működése, humán erőforrása**

A Savaria Városfejlesztési Nonprofit KFT. a projektmenedzsmenti feladatok végrehajtására az Önkormányzattal, és a gazdálkodó szervezetekkel Megbízási szerződést köt. A szerződésben rögzítésre kerülnek az elvégzendő feladatok, és az elvégzett szolgáltatások ellenértéke. A díjazásra részben a hivatkozott pályázati támogatás, és a közreműködők saját pénzügyi forrása nyújt együttesen fedezetet.

A gazdasági társaság irányítását SZMJV Közgyűlésének 33/2013.(I.31.) Kgy. sz. határozata alapján 2013. február 01. napjától Benkő János ügyvezető látja el.

A társaság január hónapban egy főt projektvezetőként, valamint részmunkaidőben egy főt projekt-asszisztensként foglalkoztatott. 2013. február 04. napjától a társaság létszáma bővült. Társaságunk jelenleg 5 fő teljes munkaidős, munkavállalót foglalkoztat.

Az elnyert Pályázatok feladat anyagának, a Nemzeti Fejlesztési Ügynökség magas szintű követelményeinek, és elvárásainak ismeretében, munkaerő növekedéssel kell számolni, mivel a Pályázati Útmutatóban a feladatkörök is meghatározásra kerültek. Előírás 1 fő szociális referens, valamint szükséges 1 fő pályázat író, és közbeszerzési referens foglalkoztatása.

A társaság tevékenységi feladatainak rövid bemutatását követően, a gazdálkodás pénzügyi hátterét, kívánjuk bemutatni.

A Savaria Városfejlesztési Nonprofit KFT. 2013. évi Üzleti Tervében az éves tervezett árbevétele **39.522-e.Ft**. Ezzel szemben a 2013. évben realizálódott összes bevétel **62.063-e.Ft**. Ezen összeg árbevételből, és egyéb bevételből tevődik össze. A **20.276-e. Ft**. összegű árbevétel a következő elemekből tevődik össze: nevezetesen; a 2012. évről áthúzódó **IVS I. projekt** megvalósulásával kapcsolatosan megjelent /üzleti, lakossági, turisztikai célú/ kiadvány **1.236-e.Ft.**;

az **IVS III. projekt** tervezési feladatainak elvégzéséből származó **17.850-e.Ft**.; műszaki ellenőrzés / Kisfaludy u./**1.190-e.Ft**.

A **41.787-e**.Ft. összegű egyéb bevétel az Alapító által jóváhagyott **38.522-e.Ft**.; összegű támogatásból, és a nyertes pályázatok **3.265-e.Ft**. összegű projektmenedzsment szolgáltatási díjból realizálódott.

A 38.522-e.Ft. összegű támogatást a társaság 2013.évben 28.491-e.Ft. összeget az alkalmazottak bérköltségére és annak járulékaira fordította.

A 10.031-e.Ft. összegű támogatás pedig a tagi kölcsön visszafizetésének pénzügyi fedezetét biztosította 2013.év december 31-én, ezáltal a társaságunknak az Alapítóval szemben fennálló tartozása 2013.év december 31-vel megszűnt.

A 2013. év gazdálkodásában pozitív elmozdulás történt abban a vonatkozásban, hogy az Alapító az **IVS II**. és **IVS III**. projektek projektmenedzsmenti feladatainak ellátásával a társaságot bízta meg. Ez jelentős változás, amely hatással van a társaság gazdasági, pénzügyi stratégiájára, pénzügyi egyensúlyának megteremtésére, valamint a társaságról kialakított valós összkép megítélésében. A beszámolási időszakra a megfontolt, takarékos gazdálkodás volt a jellemző. A 2013. évi működéshez, a pénzügyi fedezetet a 20.276-e.Ft. realizálódott árbevétel, és a 41.787-e.Ft összegű egyéb bevétel biztosította.

A 2013.évi Üzleti Tervben az éves működési kiadásokra 39.322-e.Ft. összeggel számoltunk. Ezzel szemben a tervezetthez képest a 2013.évi gazdálkodás során a ténylegesen felmerült összes működési kiadások, ráfordítások **60.274-e.Ft.** összeget prognosztizálnak. A tényleges számok alapján az éves gazdálkodás pénzügyi mérlege **1.789**-**e.Ft.** összegű pozitív eredményt mutat.

A 60.274-e.Ft. összegű költségek és ráfordítások tényleges alakulása 2013. évben az árbevételhez viszonyítva arányosnak mondható.

Költségarányok alakulását az összköltségen belül az alábbi számsorok prezentálják:

|  |  |  |
| --- | --- | --- |
|  | **e. Ft.** | **%** |
| Anyagköltség | 963 | 2,5 |
| Igénybe vett szolgáltatás | 1.529 | 4,0 |
| Egyéb szolgáltatás | 989 | 2,6 |
| Bérköltség | 26.670 | 69,5 |
| Személyi j. egyéb kifiz | 645 | 1,8 |
| Bérjárulékok | 7.266 | 18,9 |
| Értékcsökkenés | 285 | 0,7 |
| **Költség nemek összesen** | **38.347** | **100** |

A költség nemek részarányait tekintve, a teljesség igénye nélkül, a legnagyobb részarányt a Bérköltség /69,5%-kal/, majd ezt követi / 18,9%**-**kal/ a Bérjárulék, és az Igénybe vett szolgáltatás 4,0%-kal/.

2013. év december 31. nappal elkészített Egyszerűsített Éves Mérlegbeszámolóból az Eszköz – Forrás egyező végösszege **77.260-e.Ft**. Mérleg szerinti eredmény **1.789-e**.**Ft**.

**Összegezve:** A fentiekben leírtak alapján elmondható, hogy a társaság instabil pénzügyi helyzete pozitív irányban elmozdult, amelyet a Mérlegbeszámolóban rögzített **1.789-e**.**Ft**. **összegű eredmény** is megerősít. A megfontolt, és takarékos gazdálkodásra a jövőben is szükség lesz, és törekedni kell, ennek megvalósítására. Pozitív tényező, hogy 2013.évben az Alapító több feladattal is megbízta társaságunkat, mely feladatok végrehajtására aláírt szerződéssel rendelkezünk. Továbbá az Alapítóval szemben fennálló tartozásunk 2013.év december 31-vel rendeződött.

**A megkötött Vállalkozási szerződések a teljesség igénye nélkül az alábbiak;**

* Integrált Városfejlesztési Stratégia III. akcióterületi terv és projekt adatlap elkészítése, **szerződött összeg 5.000.000-Ft. + 27% ÁFA**
* Integrált Településfejlesztési Stratégiát megalapozó operatív fejlesztési terv elkészítése, látványtervekkel**, szerződött összeg 12.850.000-Ft.+ 27% ÁFA**
* **„Szombathely város kerékpárút-hálózatának fejlesztése Gyöngyösszőlős-Gyöngyös- hermán városrészeken”című NYDOP-4.3.1/B-11-2011-0002 azonosító számú** projekt, projektmenedzsmenti szolgáltatás feladatainak elvégzésére megkötött szerződés; **szerződött összeg 1.550.000-Ft. + 27% ÁFA**
* Műszaki ellenőrzési feladatok elvégzésére megkötött élő szerződéssel rendelkezünk, **szerződött összege 4.480.000-Ft. + 27% ÁFA**
* **IVS III. „Új Városliget építése Szombathelyen”** elnevezésű projekt tervezési feladatainakellátása, valamint annak koordinálása.

A társaság jövőbeni működéséhez továbbra is elengedhetetlenül szükséges az Alapító támogatása, segítőkészsége, oly módon, hogy az Önkormányzati feladatok, /különös tekintettel a pályázatokra **IVS II; IVS III**; valamint ezen kívül jelentkező, a társaság tevékenységi körébe beilleszthető szolgáltatások/ végrehajtására, a Savaria Városfejlesztési társaságot bízza meg. A társaság heterogén tevékenységi köre, a rendelkezésre álló humán erőforrás, lehetőséget ad arra, hogy sokrétű feladatokat lásson el, megfelelő szakmai színvonalon, a hatékony és az eredményes gazdálkodás érdekében.

Szombathely, 2014. április 03.

………………………

Benkő János

ügyvezető

Mellékletek:

* 2013. évi Mérleg Beszámoló
* Kiegészítő melléklet
* FEB határozat
* Szöveges értékelés